《贺吴仲权召试馆职》
宋代·赵蕃

重为湖外别，难寄日边书。
讵取疏风义，欣闻有诏除。
图书天禄阁，文陈玉堂庐。
秘记资讐校，人材务养储。
端如策晁董，不比召严徐。
惟我高曾世，曾仍位序居。
永怀元佑始，绝叹建炎初。
衰谢今如此，凄凉实在予。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。